***à ô Ô º ð Ò***

Հարգելի′ չարենցավանցիներ,

Շնորհավորում եմ բոլորիդ համազգային տոնի՝ Հայոց բանակի օրվա կապակցությամբ:

Հայոց բանակը նախորդ 26 տարիների ընթացքում անցել է հզորացման ու հաղթանակների բեկումնային ճանապարհ՝ մեր հայորդիների անպարտ ոգու շնորհիվ դառնալով ամենամարտունակը տարածաշրջանում: Ոչ հեռավոր անցյալում՝ 1992 թվականին, ազգային բանակի ստեղծումն առաջին հերթին ազգապահպանության խնդիր էր: Պատերազմական թատերաբեմում ծնված Հայոց բանակն անմիջապես ստանձնեց հայրենիքի պաշտպանության բարձր պատասխանատվությունը՝ անգնահատելի զոհողությունների գնով պատվով իրականացրեց իր առաքելությունը և պանծալի հաղթանակով հակառակորդին պարտադրեց խաղաղություն:

Հայրենիքի պաշտպանության և բանակաշինության ազգանվեր գործում իր ուրույն ավանդն է ներդրել նաև Չարենցավան համայնքը՝ զոհաբերելով իր հերոս նահատակներին:

Եկե′ք ազգովին վերաիմաստավորենք մեր նորագույն պատմության էջերից կարևորագույնը և միասնաբար նշենք ողջ հայության համար առանձնահատուկ խորհուրդ ունեցող այս հանդիսավոր օրը:  Ուստի շնորհավորում եմ բոլորիս այս պատմական կարևորագույն տոնի կապակցությամբ և մաղթում, որ հայ արծիվները մշտապես սավառնեն խաղաղ երկնքում, հայորդիները միշտ վերադառնան տուն, իսկ հայրենասիրությունն ու համախմբվածությունը դառնան մեր հաղթանակների առհավատչյան.

Հարգանքներով՝ Հակոբ Շահգալդյան